Marco Bizot

Marco Bizot (s. 10. maaliskuuta 1991 Hoorn) on alankomaalainen jalkapalloilija, pelipaikaltaan maalivahti. Hän pelasi Ajaxin junioreissa mutta ei päässyt edustusjoukkueeseen. Hän pelasi lainasopimuksella Cambuurissa ja on sittemmin edustanut pääsarjatasolla Groningenia, belgialaista Genkiä ja kesästä 2017 alkaen AZ Alkmaaria. Hän on pelannut yli 200 pääsarjaottelua.

Bizot on pelannut useissa Alankomaiden nuorisomaajoukkueissa. Hän oli varamaalivahtina alle 19-vuotiaiden Euroopan-mestaruuskilpailuissa 2010 ja pelasi yhden alkulohko-ottelun alle 21-vuotiaiden EM-kilpailuissa 2013. Hän pelasi A-maajoukkueessa ensimmäisen ja toistaiseksi ainoan ottelunsa marraskuussa 2020 ystävyysottelussa Espanjaa vastaan.

Lähteet 

Alankomaalaiset jalkapallomaalivahdit
Vuonna 1991 syntyneet
Elävät henkilöt